Publikované pred 2 rokmi: 24.01.2014 / Redakcia , čítaní: 2281
Webové kamery umožňujú pridať rôzne zábavné efekty na tvár používateľa, napr. fúzy či okuliare. Ale nórsky programátor Audun Mathias Øygard demonštroval open source experiment, ktorý umožní v reálnom čase úplne zmeniť tvár používateľa. Využíva pri tom javascriptovú knižnicu s názvom CLMtrackr a technológiu rozpoznávania tváre.
Po prepojení s webovou kamerou aplikácia Face substitution najprv rozpozná 70 bodov na tvári používateľa a potom mu umožní vybrať jednu z celebrít, ktorú chce napodobniť. V ich zozname nechýba Sean Connery, George Clooney, Justin Bieber, Rihanna, Kim Kardashian, ale ani kráľovná Alžbeta, Barack Obama či Mona Lisa.
Maska celebrity sa prispôsobí tónu pleti používateľa a aj jeho pohybom. A to všetko sa deje v reálnom čase. Je to zaujímavé aj zábavné. Mnoho používateľov už zdieľa vlastné experimenty na Twitteri, Instagrame a Facebooku. Ak máte k dispozícii webovú kameru, môžete si to vyskúšať aj vy na tejto stránke.
Súvisice články:storify.com